Ylvaisainiai
Ylvaisainiai (Anthocerotopsida) – augalų (Plantae) karalystės, ylvaisūnų (Anthocerotophyta) skyriaus klasė. Tai indų neturintys augalai. Taisyklingai suskaldytas ir panašus į skrotelę gniužulas auga prigludęs prie substrato. Iš gniužulo išauga lenktos formos, ragus primenantys sporogonai. Auga apleistuose dirvonuose, dirbamų laukų pakraščiuose, šalikelėse, upių pakrantėse. Pasaulyje žinoma apie 300 ylvaisainių rūšių.